১৬ বছর বয়সে নটিংহ্যামশায়ারের পক্ষে অভিষেক ঘটে তার। প্রথম-শ্রেণী ও লিস্ট এ খেলাগুলোয় দলের পক্ষে ধারাবাহিকভাবে অংশগ্রহণ করেন সমিত প্যাটেল। ইংরেজ টুয়েন্টি২০ প্রতিযোগিতার ইতিহাসে একমাত্র খেলোয়াড় হিসেবে ওভারে দুই উইকেট ও মেইডেন লাভ করেন। ২০০৬ সালে ওরচেস্টারের নিউ রোডে ডার্বিশায়ারের বিপক্ষে এ কৃতিত্ব অর্জন করেন।

২০০৭ সালের কাউন্টি চ্যাম্পিয়নশীপে চার সেঞ্চুরি সহযোগে ৮৮৭ রান ও ১০ উইকেট নিয়ে কাউন্টি দলটির বোলিং গড়ে শীর্ষস্থানে আরোহণ করেন। ২০০৮ সালে প্যাটেল নটিংহ্যামশায়ারের প্রথম-শ্রেণীর ক্রিকেট অগ্রযাত্রায় দৃঢ়প্রত্যয়ীভাব নিয়ে যাত্রা শুরু করেন। ডারহামের বিপক্ষে সেঞ্চুরিসহ তিনটি অর্ধ-শতরানের ইনিংস খেলেন। ২০০৯ সালে ডারহাম শিরোপা জয় করলেও নটিংহ্যামশায়ার রানার-আপ হয়।

১৫ খেলায় অংশ নিয়ে সমিত প্যাটেল ৩০.৯৫ গড়ে ৭১২ রান তুলে ক্লাবের পক্ষে ঐ বছরে ৪র্থ সেরা ব্যাটসম্যান হন। সর্বোচ্চ রান তুলেন ৯৫। এছাড়াও, ৪৭.৮৪ গড়ে ৩২ উইকেট লাভ করেন। তন্মধ্যে, দুইবার পাঁচ উইকেট পান। জানুয়ারি, ২০১০ সালে নটিংহ্যামশায়ারের পক্ষে তিন বছরের চুক্তিতে স্বাক্ষর করেন। অস্ট্রেলিয়ার ড্যারেন লেহম্যান ক্রিকেট একাডেমিতে প্রশিক্ষণের জন্য আংশিক অর্থ সহায়তা পান। ফেব্রুয়ারি ও মার্চে অবস্থানকালে তার প্রধান উদ্দেশ্য ছিল শারীরিক সক্ষমতার দিকে নজর দেয়া।

২০১০ সালে কাউন্টি চ্যাম্পিয়নশীপে নটিংহ্যামশায়ার শিরোপা লাভে সক্ষমতা দেখালেও প্যাটেল স্বল্প ভূমিকা রাখেন। ১৬ খেলায় ২৬.৭০ গড়ে ৬৪১ রান তুলে ক্লাবের ৬ষ্ঠ সর্বোচ্চ রান সংগ্রাহক হন। ঐ প্রতিযোগিতায় একটি সেঞ্চুরিও করেছিলেন তিনি। জুলাইয়ে সমারসেটের বিপক্ষে ১৮৫ বলে ১০৪ রানের ইনিংস খেললেও আলফন্সো থমাসের কল্যাণে পরাজয় এড়াতে পারেনি তার দল।

পাকিস্তান ও শ্রীলঙ্কা গমন
ঘরোয়া ক্রিকেট
নিউজিল্যান্ড গমন
শ্রীলঙ্কা ও আয়ারল্যান্ড গমন